Gedagte vir die dag: Warm en gebotter | Maroela Media
Ons is geneig om ons lewens propvol te maak met allerhande dinge wat ons gemoed moet lig en ons eufories moet laat voel. Maar Jesus verduidelik dat Hy die enigste onuitputbare bron van perfekte vrede, rus, tevredenheid, krag en vreugde is. Alle ander dinge verloor hulle glans, gaan verby en stel uiteindelik teleur. Hy is ons lewensbrood – warm uit die oond met botter op. Onweerstaanbaar.
Weerstaan daarom die geneigdheid om tevrede te wees met "Jesus Lite" – 'n happie hier en 'n slukkie daar sonder ware oorgawe of toewyding. Jy sal eenvoudig honger bly vir meer. Kies eerder om jou te verlustig in die fees van die Woord. Probeer dit – ook al is jy nie noodwendig "Woordhonger" nie. Dalk ontdek jy dat jy ná 'n paar happies eenvoudig nie kan ophou nie.
Dit is so waar as n mens waarlike n happie van die Woord geproe het smag jy na meer…dankie Here Jesus